JohanHeinsen/ENO huggingface dataset:
Den Vest-Sjællandske Avis, 1820-11-21
En god Slagtersvend som haver Beviser og forstaaer sin Profession, kan bekomme en god Condition naar han henvender sig til Bogtrykker Magnus i Slagelse.
Den Vest-Sjællandske Avis, 1820-11-21
Af en Gaard her i Byen er Fredagen den 10de denne Maaned bortgaaet et hvidt Faar, som blev klippet i Efteraaret, hvoraf det ene Øre var halvt afskaaret og det andet flakt. Hvo som kan give nogen Oplysning om samme loves en passende Douceur, naar man desangaaende henvender sig til Bogtrykker Magnus i Slagelse.
Den Vest-Sjællandske Avis, 1820-11-25
Den Vest- Siællandske Avis, eller: Ugeblad. Slagelse. den landske Historie. uden og indenfor vigtigste Nyeheder. Dagens Redigeret af Pastor og Ridder Bastholm. Trykt og forlagt af Peter Magnus. 16te Aarg.) Løverdagen, den 25. November 1826. Løverdagen, den 25. November 1820. Med Kongl. allernaadigst Tilladelse, at forsendes med Brevposten til Danmark og Hertugdømmene.
Den Vest-Sjællandske Avis, 1820-11-25
Oversigt over Dagens udenlandske Nyeheder. Den 13de November var der en stor Høitidelighed i Lybeck, da Overappellationsretten blev indført. i denne Stad i Overværelse af Senatet i Lybeck og af Deputerede fra Senaterne i Bremen og Hamborg. Præsidenten for det nye Tribunal Hr. Heise holdt derved en Tale. – Den almindelige Landdag for Kongeriget Sachsen blev den 14de October aabnet i Dresden ved en Tale af Landdagsmarskallen Greve von Bunau af Dahlen. – Den Sachsiske Armee bliver betydelig formindsket. Ved Jnfanteriet og Rytteriet gaaer en Lieutenants Post og ved hvert Regiment en Oberstlieutenants Post ind. De overcomplette Capitainer og Majorer blive afskaføde; Armeereserven bliver ophævet og alle afgaaede Officerer erholde Pensioner eller Vartpenge. Compagnierne blive formindskede og Husarerne og Uhlanerne forvandlede til Dragoner.
Den Vest-Sjællandske Avis, 1820-11-25
Fra Madrid har man den sørgelige Efterretning under 26de October, at den gule Feber giør store Fremskridt i Teres, hvor fra den 4de til den 14de 255 Mennesker ere døde og 590 paa nye overfaldne, deraf. - General Acco Arquero har vægret sig ved at modtage de Pengebelønninger, som ere blevne ham tilbudte, man troer, at de øvrige Generaler, især Riego og Banos ville følge hans Exempel. Der vil imidlertid ikke blive Mangel paa Penge, Spanien til at belønne Generalerne, da 225 Klostere blive ophævede og deres Godser inddragne, hvilket sees af Decretet om Munkeordenens Ophævelse, som er indrykket i Statstidenden. (Dette vil imidlertid nu ikke forslaae meget, da Spanien har havt 70000 Munke i 2122 Klostere og 36000 Nonner i 1130 Klostere; men det er altid en god Begyndelse og har man taget fat paa de rigeste af dem; thi nogle Klostere ere uhyre rige, saa vil det indbringe betydeligt.) Den pavelige Nuntius er bleven vred og skal have forlangt sine Passer og vil reise bort fra Madrid; han skal i den sidste Tid have næsten været bestandig ved Hoffet og man vil vide, at han har overleveret Kongen en egenhændig Skrivelse fra Hs. Hellighed imod de nyere Beslutninger angaaende de geistlige Anliggender; men man paastaaer, at Hovedstadens Rolighed vilde have været udsat for en stor Fare dersom Kongen ikke havde antaget Decretet og Klosternes Ophævelse. Den Gang Decretet blev proclameret var der en stor Mængde Mennesker tilstæde. – Munkene vide imidlertid at passe deres Snit: thi Finantsministeren har beklaget sig i de Cortes Forsamling over, at mange Munke i de ophævede Klostere have solgt deres Eiendomme, fældet Træerne i Skovene og ødelagt mange kostbare Sager i Klosterne; dette skal nu meget strængt undersøges. Bladet Constitutionel siger at Munkene have allerede forødet 40 Millioner Realer af Klosternes Eiendomme. De Cortes have bevilget 40 Millioner Realer til at bygge 20 Krigskibe, som ere nødvendige De Cortes have for at beskytte Handelen. decreteret, at naar et Medlem af deres Forsamling forlanger for sig selv eller andre en Pension, et Embede eller et Ærestegn, eller modtager et Saadant, saa skal han være uværdig til Nationens Tillid og udelukkes af deres Forsamling. Den som raader Kongen at udøve den Autoritet, som udelukkende tilkommer de Cortes, skal miste sin Post og sættes paa 8 Aar i en Fæstning. Naar en Minister udfærdiger en befaling og en Øvrig hedsperson udfører den, hvorved der begaaes et Aftentat imod en Spaniers personlige Friehed, saa skulle de uundgaaelig miste deres Embeder og tillige erstatte Vedkommende den Forurettelse han har lidt.
Den Vest-Sjællandske Avis, 1820-11-25
Den 24de October blev der forhandlet i de Cortes Forsamling om de af Handels- og Finance commissionen indgivne Forslag, hvoriblandt forekommer følgende: at Jndførselen skulde forbydes af alle Frugter og Producter, som Spanien selv frembringer; at ligeledes alle udenlandske Varer og Konstproducter, uden Undtagelse blive forbudte at indføres, som kunne forarbeides i de indenlandske Fabriker eller hvortil Landet besidder selv de første Materialier (gaaer dette Forslag igiennem, saa kan man sige med Sandhed, at Spanien foretager sig høist lærerige Experimenter til de øvrige Nationers Underviisning; men det vil ogsaa blive en Følge deraf, at England vil saa af al Magt arbeide paa de Spanske Coloniers Uafhængighed; her røres desuden noget om i Politiken i denne Tid, som ikke saasnart vil lade sig bringe i Skik: men mange anseelige Deputerede have imidlertid erklæret sig med Eftertryk for en almindelig Handelsfrihed. – Alle Talere og offentlige Blade ere fulde af Lovtaler over det nye Lovudkast angaaende den offentlige Underviisning; dette er ogsaa udarbeidet. efter saa liberale Grundsætninger og er saa omfattende, at dersom det bliver saaledes udført, saa maae der foregaae den største Forandring i det hele Spanske Folks Jdeekreds. – De Spanske Cortes føle selv, at de saaledes romstere omkring i hele Landets Tilstand, saa at et Medlem nyelig har gjort det Forslag, at de Cortes skulle udgive en Skildring, af den jammerlig Tilstand, hvori de forefandt Spanien, og af de Forandringer, som de siden have indført for at beroelige de Frygtsomme, som formene, at de Cortes have tilladt sig for meget. Af denne Mening er man imidlertid ikke i det Neapolitanske Parlament; hvor det er bleven antaget paa Hr. Savonaras Forslag, at man skal forandre saalidt som mueligt i den Spanske Constitution, ved at gjøre den passende for Kongeriget af begge Sicilierne, da denne Constitution er saa liberal som nogen kan være det, i det mindste bør ingen Forandring skee deri, uden med en Majoritet af to tredie Deele af Stemmerne.
Den Vest-Sjællandske Avis, 1820-11-25
Den 26de October om Aftenen afskiød 3 sandsynligen beskiænkede Jamaks (det er Soldater) som ligge i de tyrkiske Fæstninger ved Indgangen til det sorte Hav, deres Pistoler imod Porten af det Russiske Gesandtskabs Pallast i Bujukdere, og forskrækkede ved deres Skrig og deres Trudsler alle Jndvaanerne i Staden. Grev Stroganoff befalede sine Janitscharer at gribe Forstyrrerne af den offentlige Roelighed; der opstod nu en Kamp, i hvilken en Janitschar blev dødeligt saaret og en Jamak blev fanget; men begge de andre flygtede. Den arresterede Jamak blev provisorisk bragt i Janitscharernes Bevaring, indtil Commandanten ankom fra den nærmeste Fæstning, til hvilken man berettede hvad der var forefaldet. Men førend denne ankom forsamlede henimod 50 Jamaks sig, som vare bevæbnede fra Top til Taae foran Gesandtens Pallast og forlangte, at man skulde give deres Kammerater frie. Da Baron Stroganoff vægrede sig derved, saa truede de at ville nedsable alt, hvad der stod imod, og at opbrænde Landsbyen. De giorde ogsaa allerede Tilberedelser til at sætte deres Trudsler i Værk, og aabnede med Magt Jndgangen til Palladset, indtil endelig de Agas ankom, som man havde sendt Bud efter. Gesandten, udleverede sine Fangne til een af dem, som han giorde ansvarlig for hans Person; men denne havde ikke Mod, til at modstaae Soldaterne, man tillod dem at føre deres Kammerat i Triumph derfra. Nogle Skarer Bostandgis tilveiebragte Roe ligheden og bivouakerede flere Dage og Nætter foran Palladset. – Den anden Morgen forlangte Baron Stroganoff Statisfaction. Commandanten for de Bestandis gjorde ham først mundtlige Undskyldninger, og Portens Tolk tilskrev ham paa samme Maade i Reis Effendis Navne, og man undersøgte underhaanden hvilken Statisfaction Gesandten forlangte; men Baronen erklærede at Portens Tolks Skrivelse var ikke tilstrækkelig; han ventede et Svar fra Hs. Høiheds Minister paa den af ham overleverede Note, og erklærede, at det var Portens Sag, ufortøvet at tage en Bestemmelse om den Maade, hvorpaa han skulde erholde Godtgiørelse. Herpaa tilskrev han Reis-Effendi selv, for at underrette ham om, at en af Portens høiere Embedsmænd vilde indfinde sig hos ham, for at giøre ham Undskyldninger.
Den Vest-Sjællandske Avis, 1820-11-25
Nu reiste sig en Vanskelighed angaaende Embedsmændenes Rang, da Porten naturligviis saa meget som mueligt søge at undgaae den Ydmygelse, hvortil den maatte beqvemme sig. Endelig maatte den dog give efter, og den 6te dennes indfandt sig hos Gesandten Tichausch Baschi (Rigets StorMarschall), tilligemed en af Stor-Ceremoniemesterens første Embedsmænd, den første i Hs. Høiheds Navn, den anden i Ministerens Navn, og overbragte deres Commitenteres Undskyldninger, tilligemed de sædvanlige Presenter af Frugter, Blomster og Confect. Tillige blev Nazaren af Fanaraki, General-Commandanten over Fæstningerne, afsat; den samme Skjæbne havde fleere anseelige Officerer for Jamakkerne, og 10 Gemene bleve qvalte.
Den Vest-Sjællandske Avis, 1820-11-25
Paa det von Berlepschske Gods Bongforte, som ligger en halv Miil fra Hanoversk Munden, eier den nærværende Forpagter paa samme, Conducteur Gerke, en mærkværdig Hest, om hvilken nogle nøiagtige Efterretninger maaske ikke ville være uden Jnteresse. J Aaret 1812 paa de Franskes Flugt fra Rusland, kom efter Angivelse Bonapartes Livhest, en Hoppe, som var bleven ham skiænket af den Persiske Schach til Bongforte i den Tilstand, at den var nær ved at fole. Den kastede et Hingst-Føl, som blev efterladt som en Foræring til Conducteur Gerke af de franske Staldbebetientere, da de ikke kunde tage det med paa deres hurtige Reise. Dyret er for nærværende Tid 8 Aar gammel, er en Fuchs af Arabisk Race, prydet med en Manke, der hænger ned til Jorden og en fortrinlig smuk Hale, og udmærker sig desuden ved sin overordentlige Styrke og Behændighed og sin smukke Bygning. Der skal allerede være tilbudt Conducteur Gerke 34,000 Rdlr. fra Rusland, for den, men han skal dog have forlangt 38,000 Daler. Dyret bliver omhyggelig underholdt af sin nuværende Eier i en særskildt Stald, og den bliver beredvillig foreviist Fremmede som ønske at see den.
Den Vest-Sjællandske Avis, 1820-11-25
Nogle Personer i Darleston, som havde læst i en Birminghamer-Avis, at en Soelformørkelse, skulde blive synlig paa dette Sted den 7de September til en vis Tid, forrode paa denne Dag deres Arbeide og gik til Birmingham, for at tage Seelformørkelsen i Øiesyn.
Den Vest-Sjællandske Avis, 1820-11-25
Hr. Johann Mayer, Viinhandler i Tyrnau, var den lykkelige Eier af det Lod, som har vundet Theatret i Vien. Han foretrak den tilbudte Summa af tregange hundredetusinde Gylden i 20 Kreuzer-Stykker for Besiddelsen af Theateret, og har nu erholdt denne Summa udbetalt af Huuset Henikstein og Compagnie.
Den Vest-Sjællandske Avis, 1820-11-25
Den 9de Septbr. d. A. nærmede sig en anstændig og veiklædt Mand henimod 65 Aar gammel, med flere andre Nysgierrige sig til den murede Grav i Jardin des Pantes i Paris, hvori den store Biørn bevares. Martin, saaledes bliver Biørnen sædvanlig kaldet, laae paa sit Leie. Pludselig satte den gamle Herre sig paa Kanten af Rækværks Muren, dreiede sine Fødder indad, og gled ned af Muren i Graven og lagde sig derpaa paa Maven. Biørnen foer strax op af sit Leie, og gik løs paa den Ulykkelige, greb ham i Nakken og dræbte ham øieblikkeligen uden at han gav en Lyd fra sig. Dyret løb derpaa to Gange omkring Muren af Graven og holdt saaledes sit Bytte som det havde grebet det, ligesom det vilde vise det for de forskrækkede og skrigende Tilskuere. Biørnen bragte det nu hen paa sit Leie, og slæbte det bag efter sig ved det ene Been. Man kastede nu fra alle Sider med Stene paa Biørnen; man vilde hedse Hunde paa den; men de vovede ikke paa at anfalde den. Man forlangte at Skildvagten skulde skyde Biørnen; men Geværet var ikke ladt; endelig lykkedes det at drive Biørnen hen paa sit Leie, hvor man lukkede den inde, hvorpaa man bragte Liget hen paa den offentlige Liigstue (Morgue) hvor det blev kiendt. Hvad der har bevæget dette Menneske, som var en Capitalist, til dette Skridt, veed man ikke.
Den Vest-Sjællandske Avis, 1820-11-25
Nyeste Post-Efterretninger. Udfaldet af Boteringen i Overhuset om den tredie Oplæsning af Bøn- og Straffebillen imod Dronningen af England opvakte, da det blev bekiendtgjort, den største Overraskelse og Forhauselse; da Processen derved frivillig er bleven opgiven af de kongelige Ministre, eftersom den Forholdsregel, som er bleven foreslaget af Grev Liverpool, og som blev antaget af Huset, at udsætte Læsningen i 6 Maaneder, ikke er videre end en Formalitet, som er brugelig i Parlamentet, naar man ikke vil fortsætte en Sag videre. Billen bliver nu ikke bragt for Underhuset, men vil aldeles falde hen, dersom derikke forefalder noget overordentligt. Det er vanskeligt at sige, hvad der har bevæget Ministeriet til dette Skridt, som ikke lader sig bringe i Overeensstemmelse med Regieringens tidligere Forhold, og hedder det fra London, man troer at ingen Conservation har været med i Spillet; man er nu begiærlig forat erfare, om det vil lykkes Ministerne at retfærdiggiøre sig hos Folket. – Dronningen var just i si Værelse i Overhuset under Voteringen; Hendes Advocater havde imedens det foregik og saasnart de hørte, at der havde været en Majoritet af 9 Stemmer for Læsningen, opsat et Budskab i Dronningens Navn til Huset, hvori hun skulde protestere mod Kiendelsen og forlange selv at blive hørt; hun underskrev Ordene Caroline Regina, og sagde smilende: der staaer endnu Ordet Regina for at trodse dem; dette Papiir blev overleveret til Lord Dacre; men faa Minuter derefter styrtede Hendes Advocater ind i Værelset med den glade Efterretning, at Billen var forkastet. Hun kunde ikke tale et Ord og faae stivt og ubevægeligt hen for sig. Hr. Brougham gjorde Hs. Majestæt den bemærkning, at det vilde være passende, om hun ufortøvet steeg indi sin Vogn. Hendes Ledsagere førte hende ned af Trappen, men hun blev ved at være ganske stille, og først efter at hun havde været nogle Minuter i Vognen, udbrød hun i en Strøm af Taarer, hvorpaa hun endelig kom til at tale og hendes sædvanlige Munterhed og Siels Styrke vendte atter tilbage Man siger, at hun nu bestemt vil blive i England; hun har skrevet et Brev til Grev Liverpool, og forlangt, at et kongeligt Palais skal anvises hende til Boelig; hun har vel ikke endnu faaet Svar derpaa; men man er overbeviist om, at dette ikke kan blive nægtet hende.
Den Vest-Sjællandske Avis, 1820-11-25
Hs. Høihed Prinds Christian af Dannemark har med sin durchlauchtige Gemahlinde den 21de forladt det smukke Slot Qvisisana, som de beboede denne Sommer, og ere indtrufne i Neapel. Høistsamme har i Sinde at opholde sig en Tid i denne Residencestad.
Den Vest-Sjællandske Avis, 1820-11-25
Man læser nu et Brev fra Lieutenant William Edvard Parry, som er kommen tilbage med Skibene Hekla og Griver fra Expeditionen til Nordpolen, til Secretairen for det Engelske Admiralitet, hvori han anmelder, at det et lykkedes Hs. Majestæts Skibe at opdage Passagen igiennem Lancaster Sund i Polarhavet, og at han i Sommeren af 1819 var trængt frem til den 112 1/2 Grad vestlig Længde fra Greenvichs og under den 74 og 75 Grad nordlig Bredde. (Dette er virkelig en stor Opdagelse og Englænderne ere trængte meget langt frem i Jishavet norden for America; nemlig omtrent midtveis og imellem de to Punkter, hvor Mackenzie og Hearne have seet Jishavet paa deres Land tog, nemlig imellem Mackenzie og Kobberminefloderne. Amerika er saaledes en Øe og Grønland, en udgaaende Spidse af Polarlandet.) J denne Giennemfart have de opdaget 12 Øer, som til Ære for Kongen ere blevne kaldte Georgsøerne. Skibene have overvintret i en Havn paa Sydsiden, af den største af disse Øer, kaldet Melville Øen under 74, 47, n. B. og 1100 47 v. L. hvorpaa, de efterat Jsen var gaaet løs om Foraaret seilede længere imod Vesten. Skibene og Folkene befandt sig dengang i den bedste Tilstand, men efter 16 Dages Seillads erfarede man, at Driviisen tog bestandigt til, og da Provisionen begyndte at gaae op, saa besluttede Lieutenant Parry efter at have holdet Skibsraad at vende tilbage til England. Under dette lange Vinterophold havde Mandskabet ikke seet Solens Lys i 55 Dage, og en Hvalfisk og en Jisbiørn vare de eneste levende Skabninger, som vare komne dem for Øie. Kun een Person af Expeditionens Mandskab er død; dette tilligemed Officererne kunne nu giøre Fordring paa de 5000 Pd. Sterling, som ere udsatte af Parlamentet i Belønning for dem, som trænge videst frem i Polarhavet. Den største Kulde var i Januar og steeg til 56 Farenheit. Der boe ingen Mennesker i disse nordlige Egne. Overvintringen varede i alt 84 Dage. Jsen blev 30 Fod tyk. Mørket var saa stort, at man om Middagen ikke kunde læse Bogstaver med en stor Tryk. – En af Lieut. Parrys Ledsagere beretter: at den magnetiske Pol synes at være under 1000 v. L., da Magnetnaalen under denne Meridian udviste nogle ganske aparte Phoenomener; Jnclinationen gik ikke over 869. vi vare altsaa endnu ikke paa Punctet af denne Pol(hedder det).¬
Den Vest-Sjællandske Avis, 1820-11-25
Man har nye Efterretninger fra St. Helene, som naaer til den 25de September. Napoleon befandt sig vel, og han foretager sig nu mange Tourer omkring paa Øen; da man har tilladt ham at reise omkring paa den uden Bevogtning (som ikke før var ham tilladt. Hs. nye Huus er næsten færdig; det skal være en smuk Boepæl, Han tager ofte selv Arbeidet i Øiesyn. Madam Bertrand befinder sig vel med sine 6 Børn og foretager sig hyppige Spadseertoure. Napoleon rider ofte ud med hende, hun er bleven meget corpulent; Han møerer sig med at skrive Critiker over Alderdommens Generaler, og giør alle Slags Anlæg i sin Have; den er Hamen Helligdom, og Han skiød selv for nyelig en Koe, som havde forvildet sig i den. (Nyelig lød det forfærdende Rygte om Napoleons Flugt, nu fortælles noget som kunde giøre et saadant Rygte mueligt. Menneskeslægtens og Europas Genius hvad har Du i Sinde?)
Den Vest-Sjællandske Avis, 1820-11-25
Jndenlandske Efterretninger. Kiøbenhavn, den 20de November. Da adskillige Omstændigheder i nogen Tid havde givet Poli tier Anledning til at antage, at der arbeidedes paa at udbrede Grundsætninger, sigtende til at forstyrre den offentlige Rolighed, og det derhos havde erfaret, at der i Brolæggerstrædet var leiet Værelser, til et lidet Selskab om hvis egentlige Formaal derei var gjort anordnet Anmeldelse, blev den 16de November, om Aftenen, da Selskabet skulde have sin første Samling, nogle Personer anholdte, at hvilke en vis Doctor philosophie Dampe fandtes at være i Besiddelse af nogle Papirer af en saadan lovstridig Natur, at de gave fuldkommen Anledning til at belægge hans Person med Arrest, og anstille en nøiere Undersøgelse; men af denne, saavelsom af de forefundne Papirer selv, fremlyser det allerede tilstrækkeligen, at Dampes Planer og Forsætter ikkun ere Fostre af hans ophidsede Phantasie, og ikke have fundet nogen Understøttelse hos (Statstid.) Andre.
Den Vest-Sjællandske Avis, 1820-11-25
(Jndsendt.) Nyborg den 28de Octbr. 1820. Hendes Majestæt vor høftelskede Dronnings Fødselsdag, blev her høitideligholdt paa en for Nyborg Huusarme høist glædelig Maade. Den 3 Dennes, opførtes paa det i Postgaarden værende Theater, af endeel af det forrige dramatiske Selskabs Medlemmer, Jndianerne i Engelland, til Bedste for denne Byes huusarme Familier. For 145 billetter indkom 113 Rbdlr. 2 Mk.; 11 1/2 Tdr. Rug, 12 Tdr. Byg, 2 Tdr. Ærter, 15 Tdr. Kartofler og 36 Rugbrød, som efterat Omkostningerne nogle og Tyve Rbdlr. vare fradragne, uddeeltes idag til nogle og Firsindstyve fattige Enker og trængende Familier.
Den Vest-Sjællandske Avis, 1820-11-25
Et til imorgen paa Postgaarden bestemt Bal, er bleven afsagt af Mangel paa Musici. Beklageligt er det, at en Bye som Nyeborg, maa savne en Stadsmusikant, og ved hver Leilighed hvor der udfordres Musik, tage til takke med Bierfiedlere fra Landet.
Den Vest-Sjællandske Avis, 1820-11-25
Kiøbenhavns Børs den 21. November. Cours. Hamb. 2 M. 255, a vista 258. Amsterd. 2 M. 244. London 2 M. 11 1/2 Rbd. - s. Paris 2 M. - Spec. 258. (Den 21. Novber. 1819, 292.) Specier solgtes til 15 Rbmk. 7 1/2 s. (Jfior 17. Rbmk. 6 1/2 8 s.) Oblig. 68 1/2 69 (Jfior 79 1/2 80.) Norske Rigsbanks. 16 3/2. (Jfior 1717 1/2.) Svenske Sedler 60 1/2 s. - Disconto 6 PC.
Den Vest-Sjællandske Avis, 1820-11-25
AVERTISSEMENTS. Efter nogle Dages Sygelie, behagede det Gud den 14de November dette Aar, ved en roelig Død, at bortkalde min inderlig elskede og uforglemmelige Mand, Muurmester Johan Gotlieb Kustyky, i en Alder af 55 Aar; dette for mig og hans efterladte Børn saa smertelige Tab skulle jeg efter brugelig Maade, herved bekiendtgiøre fraværende Slægt og Venner. Slagelse, den 22de Novbr. 1820. Anne Maria Kusiske Søndagen den 26de Novbr. førstkommende og følgende Dage, agter Undertegnede, i Slagelse dramatiske Selskabs Locale, mes sit Kunst- og Forvandlings Metamorphos=Theater, at opføre, en Forvandlings-Bar let i 3de Afdeelinger, i hvilken vil blive fremstillet flere Kunstsager, som jeg forhen, i formindsket Locale, ei forThiemee & Comp. kunde forevise.
Den Vest-Sjællandske Avis, 1820-11-25
udi følgende Stervboer under denne Kiøbstæds Skiftejurisdiction, nemlig: a) efter afgangne Mad. Anna Bruun fød Woldike, Enkefter forhenværende Sognepræst Niels Bruun til Taastrup og Uggerløse Menigheder i Sielland. b) efter afgangne Muurmester Johan Gotlieb Kusitzkye, vorder afholden Skiftesamlinger paa Slagelse Raadhuus den 15de December førstkommende om Eftermiddagen Kl. 2, hvorved det vil blive at tage Beslutninger og og hvorvidt disse Stervboers Eiendeele bør foranstaltes bortsolgt ved offentlig Auction m. m.; hvilket herved bekiendtgiøres til alle Vedkommendes Underretning. Slagelse Kiøbstæds Skifteret, den 10de Novbr. 1820. Stabell. Birch. Nestved. Torsdagen den 30te Novbr. førstkommende om Formiddagen Kl. 10, bliver efter Begiæring af Hr. Lieutenant v. Gasmann, paa Restelsøegaard ved Nestved, afholdt offentlig Auction over endeel Guld, 1450 Lod Sølv, endeel fiine Sengeklæder og Linned m.v.; efter de paa Auctionsstedet bekiendtgiørende Conditioner, hvoriblandt denne: at Credit gives til ultimo Martii 1821. Trykte Cataloger kunde forinden Auctionen erholdes paa Nestelsøegaard og hos Fuldmægtig Høyberg paa mit Contoir. Nestved, den 20de November 1820. M. S. Schønheyder.